
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL VIEŠŲJŲ ĮSTAIGŲ KURATORIŲ SKYRIMO

2026 m. liepos       d. Nr. AG-
Šakiai

	Vadovaudamasis Lietuvos Respublikos vietos savivaldos įstatymo 34 straipsnio 1 dalimi, Valstybės ir savivaldybių turtinių ir neturtinių teisių įgyvendinimo viešosiose įstaigose tvarkos aprašu (toliau – Aprašas) bei Viešųjų įstaigų, kurių savininkė ar dalininkė yra valstybė ar savivaldybė, nuosavybės teise priklausančio turto perdavimo dalininkui – valstybei, savivaldybei arba su jomis susijusiam asmeniui tvarkos aprašu (toliau – Turto perdavimo aprašas), patvirtintų Lietuvos Respublikos Vyriausybės 2007 m. rugsėjo 26 d. nutarimu Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“ (Lietuvos Respublikos Vyriausybės 2026 m. kovo 25 d. nutarimo Nr. 183 redakcija), įgyvendindamas Šakių rajono savivaldybės mero 2026 m. birželio 30 d. potvarkį Nr. MG-11 „Dėl įgaliojimo Šakių rajono savivaldybės administracijos direktoriui kuruoti viešąsias įstaigas“ bei atsižvelgdamas į tai, kad skiriami asmenys įvertino interesų konflikto nebuvimą pagal Aprašo 6 punkto reikalavimus:
	1. Skiriu atsakingais už viešųjų įstaigų, kurių savininkė ar dalininkė yra Šakių rajono savivaldybė, kuravimą (toliau – Kuratorius) šiuos Šakių rajono savivaldybės administracijos valstybės tarnautojus:
	1.1. Sveikatos reikalų koordinatorę (vyriausiąją specialistę) Editą Zubrickienę – kuruoti šias viešąsias sveikatos priežiūros įstaigas:
	1.1.1. viešąją įstaigą Kudirkos Naumiesčio pirminės sveikatos priežiūros centrą, juridinio asmens kodas 190808769;
	1.1.2.  viešąją įstaigą Lekėčių ambulatoriją, juridinio asmens kodas 190809675;
	1.1.3. viešąją įstaigą Šakių pirminės asmens sveikatos priežiūros centrą, juridinio asmens kodas 174411273;
	1.2. Administracijos  jaunimo reikalų koordinatorę (patarėją) Juditą Ambrasienę – kuruoti  viešąją įstaigą Šakių ligoninę, juridinio asmens kodas 190808235;
1.3. Administracijos vyriausiąją specialistą (Tarpinstitucinio bendradarbiavimo koordinatorę) – Daivą Danielę kuruoti viešąją įstaigą Vytauto Didžiojo universiteto Šakių „Žiburio“ gimnaziją, juridinio asmens kodas 195360750; 
[bookmark: _Hlk233707497]	1.4. Švietimo, kultūros ir sporto skyriaus vedėją Darių Aštrauską – kuruoti viešąsias įstaigas:
	1.4.1. VšĮ Šakių turizmo ir verslo informacijos centrą, juridinio asmens kodas 174817719;
	1.4.2. viešąją įstaigą Šakių krepšinio klubą, juridinio asmens kodas 300143930;
	1.5. Administracijos vyriausiąjį specialistą Virginijų Rekešių – kuruoti viešąją įstaigą „Šakių rajono savivaldybės priešgaisrinė tarnyba“, juridinio asmens kodas 304148825.
	2. Nustatau, kad šio įsakymo 1 punkte nurodyti Kuratoriai:
	2.1. vykdo visas Aprašo 5 punkte nustatytas funkcijas, įskaitant teisinio reglamentavimo stebėseną, pasiūlymų dėl balsavimo nurodymų bei sprendimų projektų rengimą ir teikimą savivaldybės merui;
	2.2. teikia siūlymus ir rengia savivaldybės mero potvarkių (sutikimų) projektus dėl įstaigos turto valdymo bei perdavimo ir kontroliuoja, kaip laikomasi Turto perdavimo aprašo 4 punkte nustatytų nekilnojamojo turto poreikio analizės bei viešumo reikalavimų.
	3. Įpareigoju paskirtus Kuratorius nedelsiant raštu informuoti savivaldybės merą, jeigu vykdant Kuratoriaus pareigas atsirastų ar paaiškėtų aplinkybės dėl interesų konflikto, kaip tai numatyta Aprašo 7 punkte.
	4. Pavedu paskirtiems Kuratoriams užtikrinti, kad po kiekvieno viešosios įstaigos visuotinio dalininkų susirinkimo būtų laikomasi Aprašo 17.3 papunktyje nustatyto reikalavimo gauti iš įgaliotinio informaciją apie atliktus veiksmus ir priimtus sprendimus.




[bookmark: _Hlk169592716]Administracijos direktorius							Vytautas Ižganaitis





Parengė	
Biudžeto, turto ir strateginio planavimo skyriaus 
vyriausioji specialistė

Irmunda Čepulionienė
2026-07-02

